pythainlp/thai-wiki-dataset-v3 huggingface dataset:
รตาพร ทิพย์มนตรี

รตาพร ทิพย์มนตรี (เกิด 19 สิงหาคม พ.ศ. 2535) ชื่อเล่น เบสท์ เป็นนักร้องและนักแสดงชาวไทย เดิมทีเป็นสมาชิกเกิร์ลกรุป ชิลลี่ไวท์ช็อค ค่ายกามิกาเซ่ในเครือบริษัทอาร์เอส ตั้งแต่ปี พ.ศ. 2550–2552 เป็นระยะเวลา 2 ปี
== ประวัติ ==
รตาพร ทิพย์มนตรี (ชื่อเล่น: เบสท์) เกิดเมื่อวันที่ 19 สิงหาคม พ.ศ. 2535 เป็นนักแสดง และนักร้องชาวไทย ส่วนใหญ่คนทั่วไปจดจำเธอในฐานะนักร้อง เข้าสู่วงการตั้งแต่วันเด็ก จากการถ่ายแบบ โฆษณา และมีผลงานการแสดงละครโทรทัศน์เรื่อง "จดหมายถึงดวงดาว" ทางช่อง 3 และภาพยนตร์เรื่อง "ฉันรักนาย...ผู้ชายมีองค์"
ต่อมาได้เข้าสังกัดกามิกาเซ่ ตั้งแต่อายุ 15 ปี เปิดตัวด้วยเพลงรวมศิลปิน เพลง "ขัดใจ" และเป็นหนึ่งในศิลปินเกิร์ลกรุปของทางค่ายในวง Chilli White Choc ในปี พ.ศ. 2550 มีเพลง Chatsanova, Special Friend, เปลี่ยนเป็นพี่ชาย โดยมีเพลงเปิดตัวคือ "Chatsanova" ซึ่งบรรจุอยู่ในอัลบั้ม "ลิปซ์โปรเจกต์ (Lipz Project)" ร่วมกับ มีน-แจม วงซิสก้า และ หวาย-ปัญญาริสา เธียรประสิทธิ์
นอกจากนี้ยังได้ออกอัลบั้มร่วมกับศิลปินกามิกาเซ่อีก 2 ชุดด้วยกัน คืออัลบั้ม "Forward To U" มีเพลง Forward และเพลง รักฉันเรียกว่าเธอ และอัลบั้ม "Friendship Never Ends" มีเพลง เพลงรัก และเพลง เพื่อนกันฉันรักเธอ เมื่อปี พ.ศ. 2551
ในปี พ.ศ. 2552 รตาพรได้ถอนตัวจากการเป็นสมาชิกวงชิลลี่ไวท์ช็อคและกามิกาเซ่ อย่างเต็มตัว พร้อมกับ วรันธร เปานิล หรือ อิ้งค์ เพื่อนรวมวง เนื่องจากทางต้นสังกัดไม่ป้อนงาน และไปศึกษาต่อในระดับอุดมศึกษา ปัจจุบันไม่มีผลงานในวงการบันเทิงแล้ว
ด้านการศึกษา ระดับมัธยมศึกษาจาก โรงเรียนนานาชาติเทรลล์ จากนั้นรตาพรสามารถสอบเทียบเข้าศึกษาและสำเร็จการศึกษาระดับปริญญาตรี คณะสถาปัตยกรรมศาสตร์ สาขาการออกแบบสถาปัตยกรรมศาสตร์ (หลักสูตรนานาชาติ) หรือ International Program in Design and Architecture จุฬาลงกรณ์มหาวิทยาลัย ร่วมรุ่นเดียวกับ ภาณุ จิระคุณ เข้ารับพระราชทานปริญญาบัตร ในวันที่ 11 กรกฎาคม พ.ศ. 2556
== ผลงานการแสดง ==
=== ละครโทรทัศน์ ===
ละครเรื่อง จดหมายถึงดวงดาว (พ.ศ. 2544)
=== ภาพยนตร์ ===
ภาพยนตร์เรื่อง ฉันรักนาย...ผู้ชายมีองค์ (Miss Queen Thailand) (พ.ศ. 2546)
=== มิวสิกวิดีโอ ===
เด็กวุ่นวาย โฟร์-มด
ตามใจปาก ของ ขนมจีน
ปากดี ขี้เหงา เอาแต่ใจ ของ มิล่า
ผมรักคุณ I luv U ของวง เฟย์ ฟาง แก้ว
== ผลงานเพลง ==
=== อัลบั้มรวมศิลปิน ===
=== อัลบั้มรวมศิลปิน ===
=== คอนเสิร์ต ===
== อ้างอิง ==
ศิลปินสังกัดอาร์เอส
ศิลปินค่ายกามิกาเซ่
บุคคลจากคณะสถาปัตยกรรมศาสตร์ จุฬาลงกรณ์มหาวิทยาลัย
นิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย
ท่าอากาศยานนานาชาติไครสต์เชิร์ช

ท่าอากาศยานนานาชาติไครสต์เชิร์ช (Christchurch International Airport)  เป็นท่าอากาศยานหลักที่ให้บริการในเมืองไครสต์เชิร์ช ประเทศนิวซีแลนด์ ตั้งอยู่ห่างจากตัวเมืองไปทางทิศตะวันตกเฉียงเหนือ 12 กิโลเมตร เปิดให้บริการในปี ค.ศ.1953
== สายการบินและจุดหมายปลายทาง ==
== อ้างอิง ==
== แหล่งข้อมูลอื่น ==
Airport website
CIAL's commercial property website 
Canterbury Aero Club website
ค
โรงเรียนมารีย์อุปถัมภ์

โรงเรียนในประเทศไทยที่ใช้ชื่อ "มารีย์อุปถัมภ์" อาจหมายถึง
โรงเรียนมารีย์อุปถัมภ์ จังหวัดนครปฐม
โรงเรียนมารีย์อุปถัมภ์ กันทรลักษ์ จังหวัดศรีสะเกษ
โรงเรียนมารีย์อุปถัมภ์ชัยภูมิ จังหวัดชัยภูมิ
.edu

.edu เป็นโดเมนระดับบนสุดตามหมวด (sTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า education แสดงถึงวัตถุประสงค์ในตอนเริ่มแรกว่าใช้สำหรับเครือข่ายที่เกี่ยวข้องกับสถาบันการศึกษาต่างๆโดยมีเงื่อนไขว่าสถาบันหรือมหาวิทยาลัยที่ขอจดโดเมนนี้ จะต้องมีที่ตั้งของสถาบันหรือมหาวิทยาลัยในสหรัฐอเมริกา
โดเมน .edu นั้น ผู้ให้บริการจดโดเมนนี้คือ กลุ่มสถาบันระดับอุดมศึกษาแห่งสหรัฐอเมริกา (เรียกชื่อหน่วยงานนี้ว่า EDUCASE) และอยู่ภายใต้การกำกับดูแลโดยกระทรวงพาณิชย์ของสหรัฐอเมริกา
== แหล่งข้อมูลอื่น ==
EDUcase Eligibility for the EDU Domain
Caslon Caslon Analytics domains & the DNS
โดเมนระดับบนสุด
นักธุรกิจ

นักธุรกิจ  คือผู้ประกอบการหรือผู้ที่มีส่วนร่วมในการจัดการ(ระดับใดก็ได้)ของบริษัท บางครั้งอาจหมายถึงบุคคลที่เป็นองค์กรที่แสวงหากำไร (โดยปกติ)นักธุรกิจมักจะอ้างถึงบุคคลที่ทำงานในสำนักงานตลอดเวลา
== ดูเพิ่ม ==
Business magnate
ผู้ประกอบการ
นักการเงิน
นักอุตสาหกรรม
Gender-specific job title
 
อาชีพทางธุรกิจ
Zakenman
วิศวกรรมแผ่นดินไหว

วิศวกรรมแผ่นดินไหว คือ การศึกษาพฤติกรรมของอาคารและโครงสร้างที่เปลี่ยนไปเนื่องจากเกิดขึ้นจากแรงแผ่นดินไหว โดยวิศวกรรมแผ่นดินไหวเป็นส่วนหนึ่งของวิศวกรรมโยธาและวิศวกรรมโครงสร้าง โดยหัวข้อศึกษาจะแบ่งเป็นหัวข้อหลักได้แก่ การเข้าใจปฏิกิริยาที่เกิดขึ้นระหว่างโครงสร้างกับพื้นฐาน การคาดเดาผลที่เกิดขึ้นกับอาคารและโครงสร้างพื้นฐานภายหลังจากเหตุการณ์แผ่นดินไหว และ การออกแบบก่อสร้างรวมถึงการดูแลโครงสร้างที่ได้มาตรฐานอาคารในการต้านทานแรงแผ่นดินไหว
== การออกแบบโครงสร้างต้านแผ่นดินไหว ==
การออกแบบโครงสร้างต้านแผ่นดินไหวนั้น หมายถึงการคำนวณแรงแผ่นดินไหวว่าเป็นปัจจัยหนึ่งที่จะทำให้โครงสร้างพังทลายในขั้นตอนการออกแบบ โดยในปัจจุบันในหลายประเทศได้มีการกำหนดให้แรงแผ่นดินไหวถูกนำมาคำนวณในส่วนของมาตรฐานอาคาร รวมถึงในประเทศไทยที่มีการกำหนดตามมาตรฐาน มยพ. 1301-50
== อ้างอิง ==
== แหล่งข้อมูลอื่น ==
ศ.ดร.ปณิธาน ลักคุณะประสิทธิ์ วิศวกรรมแผ่นดินไหว ถือกฎธรรมชาติเหนือกฎหมาย 
Seismic fitness
วิทยาแผ่นดินไหว
วิศวกรรมโยธา
แผ่นดินไหว
สาขาทางวิศวกรรมศาสตร์
กุหลาบลอเรนเซีย

กุหลาบลอเรนเซีย หรือ ช้างลอเรนเซีย  เป็นกล้วยไม้ชนิดหนึ่ง ที่อยู่ในสกุลกุหลาบ
เป็นกล้วยไม้ที่มีถิ่นกำเนิดในหมู่เกาะฟิลิปปิน มีถิ่นที่อยู่เดียวกับแวนด้า แซนเดอเรียน่า (Euanthe sanderiana) โดยที่ โรเบลิน เป็นผู้สำรวจพบกล้วยไม้กุหลาบชนิดนี้ ได้ตั้งชื่อเป็นเกียรติแก่ เลดี้ลอเรนซ์ ภรรยาของนายกสมาคมพืชกรรมแห่งประเทศอังกฤษ
ลักษณะของกุหลาบลอเรนเซีย มีความคล้ายคลึงกันกับกุหลาบกระเป๋าปิด (A. odoratum) ซึ่งเป็นกล้วยไม้สกุลเดียวกันที่พบทางภาคใต้ของประเทศไทยมาก แต่มีความแตกต่าง คือ ต้นและใบใหญ่กว่าเล็กน้อย ดอกมีขนาดใหญ่กว่าอย่างสังเกตได้ชัดเจน เดือยดอกของกุหลาบลอเรนเซียค่อนข้างเหยียดลง ไม่โค้งงอมา ปลายแผ่นปากมีริมซึ่งมีลักษณะเป็นฟันเล็กละเอียดเห็นได้ชัด นอกจากนั้นยังมีกลีบยาวอีกด้วย ถุงที่โคนเดือยดอกของกุหลาบลอเรนเซียนั้นใหญ่ของกุหลาบกระเป๋าปิดเกือบเท่าตัว นอกจากนั้นกุหลาบกระเป๋าปิดยังมีกลิ่นแรงกว่าอย่างสังเกตได้ชัดเจน อีกทั้งการออกดอก กุหลาบลอเรนเซียก็ยังมีการออกดอกที่ล่าช้ากว่าถึง 3 เดือน โดยจะออกดอกในช่วงกลางปี ราวเดือนสิงหาคม-กันยายน
สำหรับในประเทศไทยแล้ว กุหลาบลอเรนเซียมีการนำเข้ามาปลูกกันเป็นเวลานานกว่า 30 ปีมาแล้ว โดยผสมข้ามสกุลกับกล้วยไม้สกุลแวนด้า หรือสกุลช้าง จนเกิดเป็นความหลากหลายทางสายพันธุ์ต่าง ๆ อาทิ A. l. var.amesiana ซึ่งมีช่อดอกยาวและดอกมีสีเหลืองส้ม ปลายกลีบมีแต้มสีม่วง และ A. l. var.sanderana มีช่อดอกยาวถึง 50 เซนติเมตร ปากมีสีอมเหลือง ส่วนกลีบมีสีขาวครีม และมีแต้มสีม่วงแดงที่ปลายกลีบทุกกลีบ
สำหรับสถานภาพในธรรมชาติของกุหลาบลอเรนเซียในปัจจุบันนั้น ใกล้สูญพันธุ์เนื่องจากถิ่นที่อยู่ซึ่งเป็นป่าดิบชื้นนั้นถูกคุกคามและมีการปรับแก้มากเกินไป
== อ้างอิง ==
สกุลกุหลาบ (กล้วยไม้)
มาตรวัดซอฟต์แวร์

มาตรวัดซอฟต์แวร์ เป็นระเบียบขั้นตอนเพื่อใช้ระบุระดับของคุณลักษณะในมิติใดมิติหนึ่งของ ซอฟต์แวร์ มาตรวัดจำเป็นต้องมีค่าวัด (measure) ที่ได้จากการวัด (measurement) ซึ่งเป็นการทำให้อธิบายคุณลักษณะในเชิงปริมาณ มาตรวัดซอฟต์แวร์ทำให้เกิดการเปรียบเทียบคุณลักษณะในเชิงปริมาณซึ่งสามารถนำไปใช้ประกอบวิเคราะห์รวมทั้งปรับปรุงทั้งตัวซอฟต์แวร์ที่ผลิตขึ้นรวมทั้งกระบวนการในแต่ละขั้นตอนการพัฒนาได้ 
== มาตรวัดซอฟต์แวร์ที่พบบ่อย ==
มาตรวัดซอฟต์แวร์ที่พบบ่อยประกอบด้วย:
บั๊กของซอฟต์แวร์ ต่อบรรทัดของโค้ดโปรแกรม
โคโคโม (COCOMO)
ความครอบคลุมของโค้ด
การเกาะกลุ่มกัน (Cohesion)
การพึ่งพากัน (Coupling)
ความซับซ้อนของวงจรของโค้ดโปรแกรม (Cyclomatic complexity หรือ McCabe's complexity)
ฟังก์ชันพอยต์
ค่าความซับซ้อนของฮัลสเตด (Halstead Complexity)
ความยาวของเส้นทางของคำสั่ง (Instruction path length)
== ระเบียบวิธีในการใช้มาตรวัดซอฟต์แวร์ ==
มาตรวัดซอฟต์แวร์เป็นการวัดในระดับปฏิบัติการแต่ในการวัดเพื่อให้ได้ผลลัพธ์ในการปรับปรุงคุณลักษณะด้านต่างๆจำเป็นต้องมีการวางแผนและตั้งเป้าหมายในการประยุกต์ใช้มาตรวัด รวมถึงวิเคราะห์ผลลัพธ์ให้ได้ความหมายตามที่แผนการวัดต้องการ ระเบียบวิธีหนึ่งที่ถูกนำมาประยุกต์ใช้คือ GQM (Goal Question Metric)  ซึ่งเป็นการวางแผนและทำการประยุกต์ใช้มาตรวัดให้ได้ตามเป้าหมายที่วางแผนไว้
== ประโยชน์ของมาตรวัดซอฟต์แวร์ ==
มาตรวัดซอฟต์แวร์ให้ประโยชน์กับผู้ที่เกี่ยวข้องกับขั้นตอนการพัฒนาซอฟต์แวร์ดังต่อไปนี้
โปรแกรมเมอร์
หัวหน้าโครงการ
ผู้จัดการกระบวนการพัฒนาซอฟต์แวร์
== อ้างอิง ==
กฤษติกา คงสมพงษ์

รองศาสตราจารย์ กฤษติกา คงสมพงษ์ (เกิด 8 กันยายน พ.ศ. 2508) อดีตนายกสมาคมแม่บ้านทหารบก, อาจารย์ประจำสาขาการตลาด สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย,กรรมการสภาสถาบันผู้ทรงคุณวุฒิของสถาบันเทคโนโลยีพระจอมเกล้าเจ้าคุณทหารลาดกระบัง อาจารย์พิเศษสาขาการตลาด คณะพาณิชยศาสตร์และการบัญชี มหาวิทยาลัยธรรมศาสตร์, อดีตพิธีกรรายการกำจัดจุดอ่อนทางสถานีวิทยุโทรทัศน์ไทยทีวีสีช่อง 3 และรายการลูกใครหว่า อีกทั้งได้รับเชิญไปเป็นวิทยากรอยู่บ่อยครั้ง ปัจจุบันเป็นอาจารย์ประจำสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และเป็นนักวิชาการด้านการตลาดและการบริหารธุรกิจ
== ประวัติ ==
กฤษติกา คงสมพงษ์ นามสกุลเดิม ศิริจรรยา เกิดเมื่อวันที่ 8 กันยายน พ.ศ. 2508 ที่กรุงเทพมหานคร เป็นบุตรคนโตในจำนวนพี่น้อง 2 คน มีน้องสาวชื่อ นางสาวดุจฤดี ศิริจรรยา และมีศักดิ์เป็นหลานสาวของ นิรุตติ์ ศิริจรรยา เมื่ออายุ 10 ปี ย้ายไปอยู่สหรัฐ
กฤษติกาสำเร็จการศึกษาระดับปริญญาตรีสาขาบริหารธุรกิจระหว่างประเทศ จากมหาวิทยาลัยจอร์จวอชิงตัน, ระดับปริญญาโทสาขาการตลาด จากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย และระดับปริญญาเอกสาขาการตลาด จากคณะพาณิชยศาสตร์และการบัญชี มหาวิทยาลัยธรรมศาสตร์
กฤษติกาสมรสกับพลเอก อภิรัชต์ คงสมพงษ์ โดยไม่มีบุตรร่วมกัน
== ผลงานพิธีกร ==
กำจัดจุดอ่อน
รวยรายวัน
ลูกใครหว่า
ก๊วนข่าวเช้าวันหยุด
เดินหน้า ประเทศไทย (คสช.)
ฝ่าวิกฤติกับกฤษติกา
== หนังสือ ==
ใครคือจุดอ่อน
== เครื่องราชอิสริยาภรณ์ ==
== อ้างอิง ==
พิธีกรชาวไทย
บุคคลจากสถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย
บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
รองศาสตราจารย์
บุคคลจากกรุงเทพมหานคร‎‎
นักธุรกิจชาวไทย
ผู้ได้รับเครื่องราชอิสริยาภรณ์ จ.ช.
ผู้ได้รับเครื่องราชอิสริยาภรณ์ จ.ม.
สาธารณรัฐเอโซะ

สาธารณรัฐเอโซะ  เป็นรัฐที่สถาปนาโดยผู้จงรักภักดีต่อโชกุนตระกูลโทกูงาวะ ภายหลังการล่มสลายของรัฐบาลโชกุนโทกูงาวะ ตั้งอยู่บนเกาะเอโซะ ปัจจุบันคือเกาะฮกไกโด ซึ่งเป็นเกาะใหญ่เป็นอันดับ 2 ของญี่ปุ่น แต่มีประชากรเบาบาง ตั้งอยู่ทางด้านเหนือสุดของญี่ปุ่น เอโซะนั้นมีชื่อเสียงจากการเป็นรัฐบาลแห่งแรกที่ได้พยายามจะจัดตั้งการปกครอบแบบระบอบประชาธิปไตยในญี่ปุ่น
==ประวัติ==
หลังจากที่กองทัพของรัฐบาลโชกุนโทกูงาวะพ่ายแพ้กองทัพของสมเด็จพระจักรพรรดิในสงครามโบชินระหว่างการปฏิรูปสมัยเมจิ ทหารเรือที่จงรักภักดีต่อโชกุนตระกูลโทกูงาวะส่วนหนึ่งนำโดยพลเรือเอกเอโนโมโตะ ทาเกอากิ (榎本 武揚  Enomoto Takeaki) ได้อพยพไปยังเกาะเอโซะ (ปัจจุบันคือเกาะฮกไกโด) ทางด้านเหนือสุดของญี่ปุ่น พร้อมด้วยนายทหารหลายหมื่นนายและกลุ่มที่ปรึกษาทางทหารชาวฝรั่งเศส ซึ่งนำโดยฌูลส์ บรูเนต์ (Jules Brunet) พลเรือเอกเอโนโมโตะได้ใช้ความพยายามครั้งสุดท้าย โดยการถวายฎีกาไปยังราชสำนักสมเด็จพระจักรพรรดิ เพื่อขอให่เขาได้มีโอกาสพัฒนาเกาะฮกไกโดและรักษาขนบธรรมเนียมของซามูไรไว้ต่อไปโดยไม่ถูกรบกวน แต่คำขอของเขาก็ได้รับการปฏิเสธ
ในวันที่ 15 ธันวาคม ค.ศ. 1868 ได้มีการประกาศอิสรภาพไม่ขึ้นกับรัฐบาลกลาง สถาปนาสาธารณรัฐเอโซะ ซึ่งมีโครงสร้างการปกครองที่ยึดตามแบบของสหรัฐอเมริกา พลเรือเอกเอโนโมโตะได้รับการเลือกตั้งให้เป็นประธานาธิบดี (総裁 Sōsai) คนแรก การเลือกตั้งครั้งนี้ถือเป็นการเลือกตั้งครั้งแรกของญี่ปุ่น
==อ้างอิง==
==ข้อมูล==
Ballard C. B., Vice-Admiral G.A. The Influence of the Sea on the Political History of Japan. London: John Murray, 1921.
Black, John R. Young Japan: Yokohama and Yedo, Vol. II. London: Trubner & Co., 1881.
Sims, Richard. French Policy towards the Bakufu and Meiji Japan 1854–1895, Richmond: Japan Library, 1998.
Suzuki, Tessa Morris. Re-Inventing Japan: Time Space Nation. New York: M. E. Sharpe, 1998.
Yamaguchi, Ken. Kinsé shiriaku A history of Japan, from the first visit of Commodore Perry in 1853 to the capture of Hakodate by the Mikado's forces in 1869. Trans. Sir Ernest Satow. Wilmington, Del., Scholarly Resources, 1973.
==แหล่งข้อมูลอื่น==
รัฐสิ้นสภาพในทวีปเอเชีย
อ
เกาะฮกไกโด
การฟื้นฟูสมัยเมจิ
บากูมัตสึ
รัฐสิ้นสภาพในเอเชียตะวันออก
อ
ภคกัญญา เจริญยศ

ภคกัญญา เจริญยศ (เกิด 30 มีนาคม พ.ศ. 2538)  เป็นนักร้อง นักแสดง และพิธีกรชาวไทย อดีตสมาชิกเกิร์ลกรุปสัญชาติไทย คิส มี ไฟฟ์ จากค่ายกามิกาเซ่ 
== ประวัติ ==
ภคกัญญา เจริญยศ หรือ แบม เกิดเมื่อวันที่ 30 มีนาคม พ.ศ. 2538 เริ่มเข้าวงการบันเทิงโดยเป็นหนึ่งในสมาชิก คิส มี ไฟฟ์ จากค่ายกามิกาเซ่ เมื่อปี พ.ศ. 2553 และได้หมดสัญญาลงในปี พ.ศ. 2556 ต่อมาในปี พ.ศ. 2557 ได้เซ็นสัญญาเป็นนักแสดงค่ายเอ็กแซ็กท์ (เดอะ วัน เอ็นเตอร์ไพรส์ ในปัจจุบัน) จนกระทั่งหมดสัญญาลงในปี พ.ศ. 2561 ภคกัญญาจบการศึกษาระดับชั้นมัธยมศึกษาจาก โรงเรียนนานาชาติเอกมัย จบการศึกษาระดับปริญญาตรีจาก คณะอักษรศาสตร์ จุฬาลงกรณ์มหาวิทยาลัย สาขาวิชาภาษาและวัฒนธรรม (หลักสูตรนานาชาติ) และจบการศึกษาระดับปริญญาโทจาก มหาวิทยาลัยลัฟบะระ ประเทศอังกฤษ สาขาวิชา Msc Digital Marketing (Master of Science) ปัจจุบันเป็นอาจารย์สอนพิเศษด้านภาษาร่วมกับ เกล ณัฐชา เอกแสงกุล
== ผลงาน ==
=== ละครโทรทัศน์ ===
| rowspan = "1" | 2548 || มหัศจรรย์วันเกิด || มายด์
|-
| rowspan = "1" | 2557–2558 || สงครามนางงาม || เพียงฟ้า อัศวรังสิกุล (ฟ้า)
|-
| rowspan = "1" | 2558 || จัดรัก วิวาห์ลวง || แบม ภคกัญญา (รับเชิญ)
|-
|rowspan = "1" | 2559 || สลักจิต || กรรณิการ์ เกรียงยุทธิการ (เล็ก)
|-
|rowspan = "2" | 2560 || กับดักเสน่หา || แบม (รับเชิญ)
|-
| เธอคือพรหมลิขิต || ฟ้า
|-
|rowspan = "1" | 2561 || ทานตะวันจันทร์วาด || เมริสา (เม)
|-
|rowspan = "1" | 2562 || อรุณา2019 || พิศพักตร์(รับเชิญ)
|-
=== ซีรีส์ ===
=== มิวสิกวิดีโอ ===
=== พิธีกร ===
กามิกาเซ่
=== ผลงานเพลง ===
Morning kiss
ไวต่อความรู้สึก (Sensitive)
คิดก่อนทิ้ง (One Last Chance)
Ab (แอ๊บ)
Ab (Acoustic Version)
Angry Boo
KamiKaze Wave
รักเธอ ทุกวินาที (Every Minute)
รักแท้จะตามหาเธอ (Destiny)
== คอนเสิร์ต ==
== อ้างอิง ==
== แหล่งข้อมูลอื่น ==
ศิลปินสังกัดอาร์เอส
ศิลปินค่ายกามิกาเซ่
บุคคลจากกรุงเทพมหานคร
นิสิตเก่าคณะอักษรศาสตร์ จุฬาลงกรณ์มหาวิทยาลัย
เนื้อคู่ฯ อยากดูเรื่อย ๆ ไปจนแก่

เนื้อคู่ฯ อยากดูเรื่อย ๆ  คือละครชุด 3 ตอนสุดท้ายที่ไม่ได้ออกอากาศเนื่องจากการถูกถอดออกจากผังอย่างกะทันหัน  โดยได้นำออกมาฉายอีกครั้งโรงภาพยนตร์เมเจอร์รัชโยธินเมื่อวันที่ 8 กุมภาพันธ์ พ.ศ. 2554 และในที่สุดก็ได้ออกเป็นชุด ซีดีออกมาจำหน่าย โดยประกอบไปด้วย 3 ตอนสุดท้ายที่ไม่ได้ออกอากาศได้แก่ตอน 'ข่มใจเอาไว้คิดถึงหน้าพ่อแม่ของเธอไว้' , 'ยื้อ... ก็เหมือนเราจะยิ่งเหนื่อย' และ 'จากวันนี้จะมีเรา เราและนาย' และได้มีข้อเรียกร้องจากท่านผู้ชมให้มีการฉายละครเรื่องนี้อีกครั้งเป็นกรณีพิเศษ โดยจะเริ่มออกอากาศ 3 ตอนสุดท้ายคือ วันที่ 16 สิงหาคม - 19 สิงหาคม พ.ศ. 2554 เวลา 20.00 น. ทางช่อง เพลย์ แชนแนล
== เรื่องย่อ ==
หลังจากเหตุการณ์เหนือธรรมชาติ เมื่อโจไปลบหลู่ท่านเทพเจ้าทันไดของญี่ปุ่น จึงทำให้เกิดแผ่นดินไหวและภัยพิบัติอย่างรุนแรงจนเพื่อนๆชาวคอนโดสวัสดีทวีสุขเกือบเอาชีวิตไม่รอด ในที่สุดเหตุการณ์ก็สงบลง แต่ไม่ทันไร โจศักดิ์ ชาญนารี และเพื่อนๆก็ต้องช็อกแทบสิ้นสติอีกครั้ง เมื่อภาพที่เห็นหลังจากลงไปชั้นใต้ดินที่ญี่ปุ่นกลับกลายเป็นคุณวีและขวัญใจกำลังนอนเปลือยเปล่าอยู่ใต้ผ้าห่มด้วยกัน 2 ต่อ 2 โดยเหตุการณ์หลังจากนี้ จะแบ่งได้เป็น 3 ตอน คือ
=== ข่มใจเอาไว้ คิดถึงหน้าพ่อแม่ของเธอไว้ ===
หลังจากเพื่อนๆเห็นภาพที่ไม่คาดว่าจะเกิดขึ้น คุณวี และ ขวัญใจจึงตกลงกันว่าจะบอกทุกคนไป ว่าทั้งสองยังไม่ได้ทำอะไรกัน และในเมื่อเพื่อนๆทุกคนไม่เชื่อคำโกหกนั้น จึงได้ออกอุบายมาจับผิดผู้ร้ายปากแข็งทั้งสอง ให้รับสารภาพให้ได้
=== ยื้อ... ก็เหมือนเราจะยิ่งเหนื่อย  ===
เรื่องราวหากนับจากตอนที่ภูผาแต่งงานกับธิดา มันก็เป็นเวลา 3 เดือนแล้ว และจะเป็นเวลาที่ภูผาจะได้หย่ากับธิดา เพื่อที่จะได้ไปแต่งงานกับจิ๊บ คู่หมั้นของภูผา แต่เหมือนโชคชะตาเล่นตลกทำให้ภูผาหลงรักธิดาอย่างถอนตัวไม่ขึ้น จึงทำทุกวิถีทางเพื่อยื้อเวลาออกไปให้มากที่สุดให้ได้ แม้ว่านั่นจะหมายถึงการบอกความรู้สึกที่เขามีอยู่กับธิดาก็ตาม
=== จากวันนี้จะมีเรา เราและนาย ===
เมื่อในที่สุด คุณวีลงเอยกับขวัญใจ และ ภูผาลงเอยกับธิดา โจ จึงกลายเป็นคนเดียวที่ไม่มีคู่ เหตุเกิดจากความเหงา ความโดดเดี่ยว และสัญญาที่ทั้งสองสาวให้ไว้กับโจเมื่อตอนย้ายเข้ามาอยู่คอนโดใหม่ๆ จึงเกิดศึกชิงนางขึ้น ขวัญใจและธิดาจะเลือกใคร ? จะเลือกเพื่อนสนิทอย่างโจ หรือคนสำคัญอย่าภูผาและคุณวี??
ซิตคอมไทย
อัษฎาวุธ วัฒนางกูร

นาวาอากาศตรี อัษฎาวุธ วัฒนางกูร อดีตอธิบดีกรมมหาดเล็ก 904ประจำสำนักพระราชวังพิเศษ ตำแหน่งประเภทบริหาร ระดับสูง ราชการ
บริหารส่วนกลาง สำนักพระราชวัง รองกรรมการผู้อำนวยการใหญ่ สนับสนุนการถวายบินแก่องค์ประธานศูนย์สนับสนุนการปฏิบัติการ อดีตรองกรรมการผู้อำนวยการใหญ่ สายมาตรฐานความปลอดภัยและพัฒนาทรัพยากรการบิน อดีตรองกรรมการผู้อำนวยการใหญ่ สายปฏิบัติการ บริษัทการบินไทย อดีต ผู้อำนวยการใหญ่ ฝ่ายพัฒนาทรัพยากรการบิน อดีต ผู้อำนวยการฝ่ายฝึกอบรมนักบิน บริษัทการบินไทย ร่วมงานกับบริษัท การบินไทยเมื่อ 4 กุมภาพันธ์ 2538และดำรงตำแหน่งรองกรรมการผู้อำนวยการใหญ่ สายปฏิบัติการ บริษัทการบินไทยเมื่อ 1 ตุลาคม พ.ศ. 2553
เป็นบุตร เรืออากาศตรี อาชีพ วัฒนางกูร กับ นาวาอากาศเอกหญิง พูนศรี ทองปรีชา น้องชายของ ดร.อภิวัฒน์ วัฒนางกูร หรือ วรฑา วัฒนะชยังกูร อดีตคณบดีคณะมนุษยศาสตร์ มหาวิทยาลัยกรุงเทพ
เป็นนักเรียนเตรียมทหารรุ่น 18 โรงเรียนนายเรืออากาศรุ่นที่ 25 นักเรียนโรงเรียนสวนกุหลาบรุ่น 91 จบการศึกษาสูงสุดปริญญาโท สาขาวิศวกรรมโยธา HOCHSCHULE DER BUNDESWEHR MUENCHEN FEDERAL REPUBLIC OF GERMANY
ดำรงตำแหน่งรองกรรมการผู้อำนวยการใหญ่ สายปฏิบัติการ บริษัทการบินไทย ต่อจาก เรืออากาศเอกประวิตร ชินวัตร ซึ่งเป็นรุ่นพี่นักเรียนโรงเรียนนายเรืออากาศรุ่นที่ 16 โรงเรียนเตรียมทหารรุ่นที่ 9 ลูกพี่ลูกน้อง ทักษิณ ชินวัตรอดีตนายกรัฐมนตรี
== ตระกูลวัฒนางกูร ==
นาวาอากาศตรีอัษฎาวุธ วัฒนางกูรเป็นหลานของ จอมพลอากาศ เฉลิมเกียรติ วัฒนางกูรอดีตผู้บัญชาการทหารอากาศ อดีตรัฐมนตรีช่วยว่าการกระทรวงคมนาคม รัฐมนตรีช่วยว่าการกระทรวงเกษตรและ
นาง พรรณี วัฒนางกูร ภรรยา จอมพลอากาศ เฉลิมเกียรติ วัฒนางกูรหนึ่งในผู้เสียชีวิตในเหตุการณ์ วีรกรรม พ.ศ. 2484
อีกทั้งเป็นอาของ นางสาวกวิตา วัฒนะชยังกูรและนายภาคิน วัฒนะชยังกูร บุตร ดร.อภิวัฒน์ วัฒนางกูร ซึ่งเสียชีวิตด้วยโรคมะเร็ง เป็นอดีต คณบดีคณะมนุษยศาสตร์ มหาวิทยาลัยกรุงเทพ และพิธีกรทางสถานีช่อง 7
== กรรมการบริษัท ==
บริษัทวิทยุการบินแห่งประเทศไทย
บริษัทเชื้อเพลิงการบินกรุงเทพ
== พระอาจารย์ในสมเด็จพระบรมโอรสาธิราชฯ ==
นาวาอากาศตรีอัษฎาวุธ วัฒนางกูร เป็นพระอาจารย์ในสมเด็จพระบรมโอรสาธิราชฯ ตั้งแต่ดำรงตำแหน่งผู้อำนวยการฝ่ายฝึกอบรมนักบิน เมื่อ พ.ศ. 2547 และเป็นนักบินผู้ช่วยในการทำการบินในเที่ยวบินมหากุศลไปเชียงใหม่ ในวันที่ 6 มกราคม พ.ศ. 2550 TG8870/8871 และ TG8842/8843 ไปยังพุทธคยาประเทศอินเดีย 13 พฤษศจิกายน พ.ศ. 2553 และเป็นนักบินผู้ช่วย TG8866 จากกรุงเทพ ไปขอนแก่นใน วันที่ 12 พฤศจิกายน พ.ศ. 2555
== รองกรรมการผู้อำนวยการใหญ่ สายปฏิบัติการ บริษัทการบินไทย ==
รองกรรมการผู้อำนวยการใหญ่ สายปฏิบัติการ บริษัทการบินไทย เป็นตำแหน่งบริหารสูงสุดของกัปตันการบินไทย โดยตำแหน่งนี้จะเป็นตำแหน่งที่กัปตันอาวุโสของการบินไทยจะเป็นผู้ดำรงตำแหน่งเท่านั้น อาจถือว่าเทียบเท่าตำแหน่งหัวหน้านักบินบริษัทการบินไทย
==  เครื่องราชอิสริยาภรณ์ ==
== อ้างอิง ==
ทหารอากาศชาวไทย
บุคคลจากโรงเรียนสวนกุหลาบวิทยาลัย
การบินไทย
บุคคลจากกรุงเทพมหานคร
บุคคลที่เกิดในปี พ.ศ. 2502
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.
วัดเจริญธรรม

วัดเจริญธรรมหรือวัดถ้ำภูตอง ตั้งอยู่ในตำบลนิคมสร้างตนเอง อำเภอเมืองลพบุรี จังหวัดลพบุรี
วัดเจริญธรรมเป็นวัดหนึ่งที่มีความสวยงามและทิวทัศน์ที่น่าชื่นชม เพราะอยู่บริเวณเชิงเขาและติดถนนใหญ่ มีความเงียบสงบ เป็นวัดที่เน้นการปฏิบัติธรรมที่มีชื่อเสียงวัดหนึ่งของจังหวัดลพบุรี เป็นวัดสายวิปัสนาธรรมโลกุตระ มีพระอุโบสถที่ตั้งอยู่บนเขาที่มีความสวยงาม ในปัจจุบันวัดนี้เป็นที่นิยมของพุทธศาสนิกชนนิยมเดินทางมายังวัดแห่งนี้เพื่อเจริญภาวะนาและปฏิบัติธรรม
== ดูเพิ่ม ==
กระดานสนทนา 
รูปภาพวัดเจริญธรรม (ถ้ำภูตอง)จังหวัดลพบุรี
==  อ้างอิง ==
เว็บไซต์แสงธรรมโลกุตระ
เจริญธรรม
นันทิตา ฆัมภิรานนท์

นันทิตา ฆัมภิรานนท์ หรือ เบลล์ ( — ) เป็น ชาวไทยที่มีความหลากหลายทางเพศผู้เข้าประกวดรายการ ไทยแลนด์ก็อตทาเลนต์ ฤดูกาลที่ 1 เมื่อ พ.ศ. 2554 โดยได้แสดงการร้องเพลงประสมเสียงผู้หญิงและชาย ในเพลง Unloveable โดยวงมายด์ มีการลงข่าวเธอในหนังสือพิมพ์ฮัฟฟิงตันโพสต์ และมีผู้เอ่ยถึงในบล็อกที่เว็บไซต์ของ ซีเอ็นเอ็น
== ประวัติ ==
นันทิตาเป็นชาวจังหวัดนครราชสีมา เกิดเมื่อวันที่ 20 ธันวาคม 2526 เดิมชื่อเล่นว่า "เบลล์" ที่ใช้ในการประกวด มาจากชื่อรุ่นน้องผู้หญิงที่เบลล์ปลื้ม และมีหน้าตาคล้ายกันมาก  จบการศึกษาระดับประกาศนียบัตรวิชาชีพ หรือปวช. จากวิทยาลัยอาชีวศึกษานครราชสีมา
ด้านชีวิตครอบครัว นันทิตาเป็นลูกชายคนเดียวในจำนวน 3 คน  (มีพี่สาว 1 คน และ น้องสาว 1 คน) เนื่องจากฐานะทางบ้านไม่สู้ดี  เมื่อสำเร็จการศึกษา นันทิตาจึงตัดสินใจทำงานหาเงินเลี้ยงครอบครัวด้วยการร้องเพลงตามเวทีต่าง ๆ และได้เข้าประกวดระดับประเทศมาแล้ว เช่น การประกวดเฟ้นหาหาสมาชิกใหม่ของวง วีนัส ฟลายแทร็บ (Venus Flytrap Search For The Missing Puzzle)
นันทิตามีชื่อเสียงจากการเข้าประกวดรายการ ไทยแลนด์ก็อตทาเลนต์ ฤดูกาลที่ 1 โดยรอบคัดเลือก ได้แสดงการร้องเพลง อยากรู้แต่ไม่อยากถาม ของ ลุลา และ  Unloveable ของวงมายด์ ด้วยเสียงผู้หญิงและผู้ชายสลับกัน ทำให้วีดิทัศน์รายการดังกล่าวซึ่งลงในเว็บไซต์
เลโอโปลด์สบืร์ค

เลโอโปลด์สบืร์ค (Leopoldsburg) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 15,000 คน ภายในพื้นที่ 22.49 ตารางกิโลเมตร เกิดขึ้นจากการควบรวมเลโอโปลด์สบืร์คและหมู่บ้านแฮ็ปเปินเข้าไว้ด้วยกัน
== แหล่งข้อมูลอื่น ==
เว็บไซต์อย่างเป็นทางการของเลโอโปลด์สบืร์ค 
เว็บไซต์อย่างไม่เป็นทางการของเลโอโปลด์สบืร์ค , 
เมืองในจังหวัดลิมบืร์ค (ประเทศเบลเยียม)
ตึกวูลเวิร์ธ

ตึกวูลเวิร์ธ (Woolworth Building) ออกแบบโดยสถาปนิก Cass Gilbert เมื่อ พ.ศ. 2456 เป็นตึกสูงที่เก่าที่สุดในสหรัฐ และเป็นสัญลักษณ์ทางประวัติศาสตร์แห่งชาติตั้งแต่ พ.ศ. 2509  และเป็นสัญลักษณ์ของนิวยอร์กตั้งแต่ พ.ศ. 2526
==สมุดภาพ==
ไฟล์:Woolworth Building 2 Feb. 1912 LC-USZ62-105567.jpg|ภาพกำลังก่อสร้างตึกวูลเวิร์ธ
ไฟล์:Woolworth Building Apr 2005.jpg|ด้านหน้าของอาคาร
ไฟล์:NY woolworth building.JPG|ด้านหลังของอาคาร
ไฟล์:Manhattan-woolworth-building-top.jpg|รายละเอียดของอาคาร
ไฟล์:WoolworthBuilding crop.jpg|ยอดสุดของอาคาร
ไฟล์:Tallest buildings 1908 - 1974 (en).svg|ตึกสูงที่สุดในโลก ค.ศ. 1908-1974
== อ้างอิง ==
ตึกระฟ้าในแมนแฮตตัน
ตึกเมโทรโพลิแทน ไลฟ์ อินชัวแรนซ์

ตึกเมโทรโพลิแทน ไลฟ์ อินชัวแรนซ์ (Metropolitan Life Insurance Company Tower) เป็นตึกสูงที่ตั้งอยู่ที่ถนนเมดิสัน เขตแมนแฮตตัน นครนิวยอร์ก ออกแบบโดย Napoleon LeBrun  & Sons และก่อสร้างโดย Hedden Construction Company โดยได้แบบมาจากหอระฆังซันมาร์โก ในอิตาลี สร้างเมื่อ พ.ศ. 2452 และใช้เป็นสำนักงานใหญ่ของบริษัทจนถึง พ.ศ. 2548 เป็นตึกที่สูงที่สุดในโลกอยู่สามปี คือจนถึง พ.ศ. 2456 จึงเสียตำแหน่งให้กับตึกวูลเวิร์ธ
==สมุดภาพ==
ไฟล์:MetLife Tower & North Building from W 24th St crop.jpg|ตึกเหนือ (North Building) และตึกเมโทรโพลิแทน ไลฟ์ อินชัวแรนซ์ ดูจากตรงข้ามสวนเมดิสันสแควร์
ไฟล์:Metropolitan Life Insurance Co Bldg 01.jpg|ตึกเมโทรโพลิแทน ไลฟ์ อินชัวแรนซ์
ไฟล์:Madison Square from the northwest.jpg|ตึกเมโทรจากสวนเมดิสันสแควร์
ไฟล์:NY Plushev 21.jpg|ตึกในยามค่ำคืน
ไฟล์:METROPOLITAN.JPG|หอนาฬิกา
ไฟล์:Tallest buildings 1908 - 1974 (en).svg|ตึกสูงที่สุดในโลก ค.ศ. 1908-1974
== อ้างอิง ==
ตึกระฟ้าในแมนแฮตตัน
เมวเวิน-เครยโตรเดอ

เมวเวิน-เครยโตรเดอ (Meeuwen-Gruitrode) เป็นเทศบาลในมณฑลลิมเบิร์กของประเทศเบลเยียม มีประชากรประมาณ 13,000 คน ภายในพื้นที่ 9,126 เฮกตาร์ อยู่ห่างจากฮัสเซิลต์ไปทางทิศใต้ 22 กิโลเมตร และบรัสเซลส์อยู่ทางทิศตะวันตกเฉียงใต้ประมาณ 85 กิโลเมตร
== แหล่งข้อมูลอื่น ==
เว็บไซต์อย่างเป็นทางการของเมวเวิน-เครยโตรเดอ 
เมืองในจังหวัดลิมบืร์ค (ประเทศเบลเยียม)
โรงพยาบาลพระราม 9

โรงพยาบาลพระรามเก้า (โรงพยาบาลพระรามเก้า Praram 9 Hospital) เป็นโรงพยาบาลเอกชน ตั้งอยู่บนถนนพระราม 9 แขวงบางกะปิ เขตห้วยขวาง กรุงเทพมหานคร ประเทศไทย ปัจจุบันมีแพทย์กว่า 200 คน และบุคลากรทางการแพทย์อื่น ๆ
==ประวัติ==

ก่อตั้งโดยคณะคณะแพทย์จากสาขาต่าง ๆ รวมตัวกัน และเปิดให้บริการเมื่อวันที่ 19 กรกฎาคม 1992 ปัจจุบันมีนายแพทย์เสถียร ภู่ประเสริฐ อายุรแพทย์ เป็นผู้อำนวยการโรงพยาบาล
==บริการและการรักษา==

ประกอบด้วยสถาบันการแพทย์ 2 สถาบัน และศูนย์การแพทย์เฉพาะทาง 22 ศูนย์
== สถาบันการแพทย์  ==
สถาบันหัวใจและหลอดเลือดพระรามเก้า
สถาบันเปลี่ยนไตพระรามเก้า
== ศูนย์การแพทย์เฉพาะทาง  ==
ศูนย์สูตินรีเวช
ศูนย์ศัลยกรรมกระดูกและข้อ
ศูนย์อายุรกรรม
ศูนย์ศัลยกรรม
ศูนย์กุมารเวชกรรม
ศูนย์ ตา หู คอ จมูก
ศูนย์ทันตกรรม
ศูนย์ตรวจสุขภาพ
ศูนย์ผิวหนังและเลเซอร์ศัลยกรรมความงาม
ศูนย์เวชศาสตร์ฟื้นฟู
ศูนย์อิมเมจจิ้ง เซ็นเตอร์
ศูนย์อุบัติเหตุและฉุกเฉิน
ศูนย์เฉพาะทางด้านมะเร็ง
==รางวัลและการรับรองคุณภาพโรงพยาบาล==
12 มีนาคม พ.ศ. 2550 ได้รับการรับรองจากสถาบันพัฒนาและรับรองคุณภาพโรงพยาบาล (HA : Hospital Accreditation)
20 พฤศจิกายน พ.ศ. 2553 ได้รับการรับรองมาตรฐาน JCI (Joint Commission International) โดยสถาบันจากสหรัฐอเมริกา
= อ้างอิง =
ประวัติโรงพยาบาลพระรามเก้า 
= แหล่งข้อมูลอื่น =
เว็บไซต์โรงพยาบาลพระรามเก้า
แผนที่โรงพยาบาลพระรามเก้า 
พระรามเก้า
โรงพยาบาลเอกชนในประเทศไทย